Temeljem Zakona o poticanju zapošljavanja (Narodne novine 57/12 i 120/12), Ekonomska škola Pula objavljuje

**JAVNI POZIV**

**za dostavu prijava za stručno osposobljavanje za rad bez zasnivanje radnog odnosa**

 **u Ekonomskoj školi Pula**
 **Članak 1.**
Temeljem Zakona o poticanju zapošljavanja (Narodne novine 57/12, 120/12), a u cilju korištenja mjere "Stručno osposobljavanje za rad bez zasnivanja radnog odnosa" putem Hrvatskog zavoda za zapošljavanje Područne službe u Puli (u nastavku: HZZ), **Ekonomska škola Pula** iskazuje interes i potrebu za prijem polaznika za stručno osposobljavanje za rad bez zasnivanja radnog odnosa.

 **Članak 2.**Ekonomska škola Pulaiskazuje interes i potrebu za stručno osposobljavanje za rad bez zasnivanja radnog odnosa (u daljnjem tekstu: stručno osposobljavanje) u Školi putem Hrvatskog zavoda za zapošljavanje, Područnog ureda u Puli (u daljnjem tekstu: HZZ).

Uvjete za prijavu na ovaj Javni poziv ostvaruju:

* nezaposlene osobe bez radnog iskustva u zvanju za koje su se obrazovale, osobe koje se u evidenciji tijela nadležnog za vođenje evidencije o nezaposlenima, kao nezaposlene osobe vode duže od trideset dana i koje bez obzira na razdoblje ukupno evidentiranog staža u mirovinskome osiguranju, nemaju više od jedne godine staža u zvanju za koje su se obrazovale, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja,
* osobe sa završenim preddiplomskim, diplomskim ili integriranim preddiplomskim i diplomskim sveučilišnim studijem, odnosno preddiplomskim ili specijalističkim diplomskim stručnim studijem koje prema članku 59. Zakona o radu imaju zakonom ili drugim zakonskim propisom utvrđeno kao uvjet za obavljanje poslova radnog mjesta određenog zanimanja stručni ispit ili radno iskustvo.

 **Članak 3.**
Stručno osposobljavanje će se odvijati u trajanju od 12 mjeseci, u punom radnom vremenu, pet radnih dana, od po osam sati tjedno, kako slijedi:

**NASTAVNIK/CA TALIJANSKOG JEZIKA**

**IZVRŠITELJ/ICA: 1**

 **POTREBNA STRUČNA SPREMA: VSS**

* profesor/ica talijanskog jezika, magistar/ica edukacije talijanskog jezika, magistar/ica talijanskog jezika

**POSEBNI UVJETI:**

* položene pedagoške kompetencije (sukladno Zakonu o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10- ispravak, 90/11, 16/12, 86/12, 126/12- pročišćeni tekst, 94/13, 152/14)

 **Članak 4.**
Kandidati/kinje koji ispunjavaju tražene uvjete dužni su uz vlastoručno potpisanu prijavu na natječaj dostaviti:

* kratki životopis
* dokaz o hrvatskom državljanstvu
* diplomu
* dokaz o položenim pedagoškim kompetencijama
* potvrdu o podacima evidentiranim u matičnoj evidenciji HZMO-a
* uvjerenje o nekažnjavanju sukladno odredbama članka 106. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10- ispravak, 90/11, 16/12, 86/12, 126/12- pročišćeni tekst, 94/13, 152/14)- ne starije od 6 mjeseci

Dokumentacija ne mora biti u izvorniku ili ovjerenoj preslici.

Na javni poziv mogu se prijaviti osobe oba spola.

Prijave s dokazima o ispunjavanju traženih uvjeta dostavljaju sena adresu:

**EKONOMSKA ŠKOLA PULA**

**KOVAČIĆEVA 3**

**52100 PULA**

**do zaključno 3.12.2015. godine.**

Sve dodatne informacije potencijalni kandidati mogu dobiti na broj telefona 052/222-761.

 **Članak 5.**
Stručno osposobljavanje za rad bez zasnivanja radnog odnosa obavlja se:

* na temelju pisanog ugovora o stručnom osposobljavanju za rad bez zasnivanja radnog odnosa
* prema programu stručnog osposobljavanja za rad
* pod vodstvom mentora

Prije sklapanja ugovora kandidati/kinje mogu biti pozvani na razgovor.

Polaznici/ce stručnog osposobljavanja nemaju status zaposlenika i nisu u radnom odnosu.

Doprinose za mirovinsko i zdravstveno osiguranje i zaštitu na radu snosi Hrvatski zavod za zapošljavanje.

Polazniku stručnog osposobljavanja za rad Hrvatski zavod za zapošljavanje isplaćuje novčanu pomoć u visini definiranoj Odlukom Vlade Republike Hrvatske o visini novčane pomoći za nezaposlenu osobu koju je Zavod uključio u stručno osposobljavanje, a koja trenutno iznosi 2.400,00 kuna mjesečno po potvrđenoj prisutnosti stručnom osposobljavanju za rad i troškove prijevoza u visini stvarnog troška, a u maksimalnom iznosu od 1.000,00 kn.

Hrvatski zavod za zapošljavanje ne isplaćuje novčanu pomoć polazniku stručnog osposobljavanja za vrijeme privremene nesposobnosti za rad ili izostanka s programa stručnog osposobljavanja.

  **Članak 6.**
O rezultatima javnog poziva svi kandidati/inje bit će obaviješteni pisanim putem.

KLASA: 112-01/15-01/104 Ravnatelj

URBROJ: 2168-18/02-15-1

Pula, 25.11.2015. Petko Radulović, dipl. oec.